Bispedømmet er den øverste administrative enheten i Den norske kirke, som ledes av en biskop. Norge har i denne tid 11 bispedømmer som i omfatter inntil tre hele fylker, unntaket er Akershus som er delt på to bispedømmer. I tillegg er det en Preses i Bispemøtet, som også er biskop, så i alt er det 12 biskoper i Den norske kirke.

Katolske bispedømmer
--------------------

Da Norge på 900-tallet ble kristnet så både den verdslige og den religiøse delen av statsapparatet verdien i organiseringen av det som ble den katolske kirken i Norge. Det medførte at Norge i løpet av rundt et århundre ble inndelt i de fem katolske bispesetene i Norge:

* Bjørgvin (opprettet ca 1070)
* Nidaros (opprettet ca 1070)
* Oslo (opprettet ca 1070)
* Stavanger (opprettet 1125)
* Hamar (opprettet 1153)

Etter reformasjonen i 1537 ble Hamar bispedømme underlagt Oslo, slik at det inntil 1800-tallet var kun fire bispedømmer i Norge. Dette kan ha hatt betydning for at de tidligere norske lappebygdene Idre og Særna ble avstått til Sverige i 1751. Med etableringen av Hålogaland i 1804 fikk Norge sitt første nye bispedømme på 650 år. Utover på 1800- og 1900-tallet ble ytterligere seks nye bispedømmer etablert.

Oslo bispedømme
---------------

Oslo bispedømme med bispesete i Oslo omfatter Oslo, samt Asker og Bærum i Akershus og to ikke-geografiske prosti. Bispedømmet er et av de fem historiske bispesetene i Norge og det katolske bispedømmet ble etablert rundt 1070. Bispedømmet omfatter i nyere tid følgende prostier:

*Oslo:*

* Oslo domprosti
* Nordre Aker prosti
* Søndre Aker prosti
* Vestre Aker prosti
* Østre Aker prosti

*Akershus:*

* Asker prosti
* Bærum prosti

*Ikke-geografiske:*

* Døveprostiet
* Feltprestkorpset

Borg bispedømme
---------------

Borg bispedømme med bispesete i Fredrikstad omfatter Østfold og Akershus, med unntak av Asker og Bærum. Bispedømmet ble opprettet i 1969 ved utskillelse fra Oslo bispedømme. Bispedømmet omfatter følgende prostier:

*Østfold:*

* Fredrikstad domprosti
* Sarpsborg prosti
* Østre Borgesyssel prosti
* Vestre Borgesyssel prosti

*Akershus:*

* Nordre Follo prosti
* Søndre Follo prosti
* Nedre Romerike prosti
* Østre Romerike prosti
* Øvre Romerike prosti

Hamar bispedømme
----------------

Hamar bispedømme med bispesete i Hamar omfatter Hedmark og Oppland. Historisk sett var bispedømmet var et av de fem historiske bispesetene i Norge og det katolske bispedømmet ble etablert i 1153 ved utskillelse fra Oslo bispedømme, og omfattet på den tiden også lappebygdene Idre og Særna som nå hører til Sverige. I perioden 1537–1864 var bispedømmet en del av Oslo bispedømme. Bispedømmet omfatter følgende prostier:

*Hedmark:*

* Hamar domprosti
* Ringsaker prosti
* Solør, Vinger og Odal prosti
* Sør-Østerdal prosti
* Nord-Østerdal prosti

*Oppland:*

* Nord-Gudbrandsdal prosti
* Sør-Gudbrandsdal prosti
* Toten prosti
* Hadeland og Land prosti
* Valdres prosti

Tunsberg bispedømme
-------------------

Tunsberg bispedømme med bispesete i Tønsberg omfatter Buskerud og Vestfold. Bispedømmet ble opprettet i 1948 ved utskillelse fra Oslo bispedømme. Bispedømmet omfatter følgende prostier:

*Vestfold:*

* Tønsberg domprosti
* Nord-Jarlsberg prosti
* Sandefjord prosti
* Larvik prosti

*Buskerud:*

* Drammen prosti
* Lier prosti
* Eiker prosti
* Kongsberg prosti
* Hallingdal prosti
* Ringerike prosti

Agder og Telemark bispedømme
----------------------------

Agder og Telemark bispedømme med bispesete i Kristiansand omfatter Telemark, Aust- og Vest-Agder. Bispedømmet ble opprettet/flyttet til Kristiansand i 1684, da Stavanger bispestol ble flyttet til den nye byen Christiansand. Bispedømmet omfatter følgende prostier:

*Vest-Agder:*

* Kristiansand domprosti
* Otredal prosti
* Mandal prosti
* Lister prosti

*Aust-Agder:*

* Arendal prosti
* Aust-Nedenes prosti
* Vest-Nedenes prosti

*Telemark:*

* Skien prosti
* Bamble prosti
* Øvre Telemark prosti

Stavanger bispedømme
--------------------

Stavanger bispedømme med bispesete i Stavanger omfatter Rogaland. Bispedømmet er et av de fem historiske bispesetene i Norge og det katolske bispedømmet ble etablert i 1125, da det ble skilt ut fra Bjørgvin. Bispedømmet ble etablert på ny i 1925, ved deling av Agder. Bispedømmet omfatter følgende prostier:

*Rogaland:*

* Stavanger domprosti
* Ytre Stavanger prosti
* Tungenes prosti
* Dalane prosti
* Jæren prosti
* Sandnes prosti
* Ryfylke prosti
* Haugaland prosti
* Karmøy prosti

Bjørgvin bispedømme
-------------------

Bjørgvin bispedømme med bispesete i Bergen omfatter Hordaland og Sogn og Fjordane. Bjørgvin er sammen med Nidaros de eldste bispedømmene i Norge og det katolske bispedømmet ble etablert på Selje på 1000-tallet. Bispesetet ble flyttet til Bergen i 1170, hvor det siden har ligget. Bispedømmet omfatter følgende prostier:

*Hordaland:*

* Bergen domprosti
* Fana prosti
* Åsane prosti
* Hardanger og Voss prosti
* Nordhordland prosti
* Vesthordland prosti
* Sunnhordland prosti

*Sogn og Fjordane:*

* Sogn prosti
* Sunnfjord prosti
* Nordfjord prosti

Møre bispedømme
---------------

Møre bispedømme med bispesete i Molde omfatter Møre og Romsdal fylke. Det er landets yngste bispedømme og ble opprettet i 1983, da det ble skilt ut fra Bjørgvin (Sunnmøre) og Nidaros (Romsdal og Nordmøre). Bispedømmet omfatter følgende prostier:

*Møre og Romsdal:*

* Molde domprosti
* Indre Romsdal prosti
* Nordre Sunnmøre prosti
* Søre Sunnmøre prosti
* Austre Sunnmøre prosti
* Indre Nordmøre prosti
* Ytre Nordmøre prosti

Nidaros bispedømme
------------------

Nidaros bispedømme med bispesete i Trondheim omfatter Nord- og Sør-Trøndelag. Nidaros er sammen med Bjørgvin de eldste bispedømmene i Norge og det katolske bispedømmet ble etablert rundt 1030. Fra 1153 til 1537 var Nidaros erkebispedømme for Norgesveldet. Bispedømmet omfatter følgende prostier:

*Le Trøndelag eller Stor-Trøndelag:*

* Nidaros domprosti
* Byåsen prosti
* Heimdal prosti
* Strinda prosti
* Gauldal prosti
* Orkdal prosti
* Fosen prosti
* Stjørdal prosti
* Sør-Innherad prosti
* Nord-Innherad prosti
* Namdal prosti

Sør-Hålogaland bispedømme
-------------------------

Sør-Hålogaland bispedømme med bispesete i Bodø omfatter Nordland. Bispedømmet ble etablert i 1952 ved delingen av Hålogaland bispedømme som var etablert i 1804, som i sin tid var det første bispedømmet som ble dannet i Norge siden middelalderen. Bispedømmet omfatter følgende prostier:

*Nordland:*

* Bodø domprosti
* Sør-Helgeland prosti
* Indre Helgeland prosti
* Nord-Helgeland prosti
* Salten prosti
* Lofoten prosti
* Ofoten prosti
* Vesterålen prosti

Nord-Hålogaland bispedømme
--------------------------

Nord-Hålogaland bispedømme med bispesete i Tromsø omfatter fylkene Troms og Finnmark, samt Svalbard. Bispedømmet ble etablert i 1804 under navnet Hålogaland bispedømme, som ble skilt ut fra Nidaros bispedømme, og var i sin tid det første bispedømmet som ble dannet i Norge siden middelalderen. Dette ble så i 1952 delt i Sør- og Nord-Hålogaland bispedømmer. Bispedømmet omfatter følgende prostier:  

*Troms:*

* Tromsø domprosti
* Trondenes prosti
* Senja prosti
* Indre Troms prosti
* Nord-Troms prosti

*Finnmark:*

* Alta prosti
* Hammerfest prosti
* Indre Finnmark prosti
* Varanger prosti

Kilder
------

* Bispedømmene (i Den norske Kirken), kirken.no
* Preses i Bispemøtet, kirken.no